b'\n_START_ARTICLE_\nXerotisk\n_START_PARAGRAPH_\nXerotisk (fra oldgr\xc3\xa6sk \xce\xbe\xce\xb7\xcf\x81\xcf\x8c\xcf\x82, t\xc3\xb8r) betyder "udt\xc3\xb8rrende" eller "udt\xc3\xb8rret"._NEWLINE_I de subtropiske og tropiske dele af verden, hvor vandmangel er den st\xc3\xb8rste trussel mod plantev\xc3\xa6kst, har man en s\xc3\xa6rlig havetype, den xerotiske have, dvs. en t\xc3\xb8rkepr\xc3\xa6get have. Det er anl\xc3\xa6g, som er skabt s\xc3\xa5dan, at kunstvanding ikke er n\xc3\xb8dvendig. Det opn\xc3\xa5r man ved at udnytte skygge, dugdannelse og et udvalg af s\xc3\xa6rligt t\xc3\xb8rket\xc3\xa5lende planter, f.eks. sukkulenter og kaktusarter.'